
da Zemlju ispuni pravdom kao što je 
ispunjena nepravdom.” 

4281. ISPRIČAO NAM JE Ahmed 
b. Ibrahim, kog je obavijestio Abdu- 
llah b. Džafer er-Rekki, prenijevši od 
Ebul-Meliha el-Hasana b. Omera, on od 
Zijada b. Bejana, on od Alija b. Nufejla, 
on od Seida b. el-Musejjeba, a on od 
Ummu Seleme, da je Allahov Poslanik, 
s.a.v.s., rekao: “Mehdi će biti od moga 
roda, od Fatiminog potomka.” 

Abdullah b. Džafer kaže: “Čuo sam 
Ebul-Meliha kada hvali Alija b. Nufejla, 
spominjući njegovu ispravnost.” 

4282. ISPRIČAO NAM JE Sehl b. 
Temam b. Bezi, kog je obavijestio Imran 
el-Kattan, prenijevši od Katadea, on od 
Ebu Nadrea, a on od Ebu Seida el-Hu- 
drija, da je Allahov Poslanik, s.a.v.s., 
rekao: “Mehdi će biti od moje loze. 
Imat će široko čelo i povijen nos. 
Ispunit će Zemlju pravdom i pravič¬ 
nošću kao što je bila ispunjena nasi¬ 
ljem i nepravdom. Vladat će sedam 
godina.” 

4283. ISPRIČAO NAM JE Muham- 
med b. el-Musenna, kog je obavijestio 
Muaz b. Hišam, prenijevši od svog oca, 
on od Katadea, ovaj od Saliha Ebul- 
Halila, on od njegovog druga, on od 

devet godina, a neki da će ostati sedam 
godina.” 

4284. ISPRIČAO NAM JE Harun b. 
Abdullah, kog je obavijestio Abdussa- 
med, prenijevši od Hemmama, on od 
Katadea - isti hadis, rekavši: “devet 
godina.” 

Ebu Davud kaže: Drugi, osim Muaza, 
su prenijeli od Hišama: “devet godina.” 

4285. ISPRIČAO NAM JE Ibnul-Mu- 
senna, kog je obavijestio Amr b. Asim, 
prenijevši od Ebul-Avvama, on od Kata¬ 
dea, ovaj od Ebul-Halila, on od Abdu- 
llaha b. el-Harisa, on od Ummu Seleme, 
a ona od Vjerovjesnika, s.a.v.s. — isti 
hadis, ali je Muazov hadis potpuniji. 

4286. ISPRIČAO NAM JE Osman b. 
Ebu Sejbe, kog je obavijestio Džerir, 
prenijevši od Abdulaziza b. Rufej’a, on 
od Ubejdullaha b. el-Kibtijjea, on od 
Ummu Seleme, a ona od Vjerovjesnika, 
s.a.v.s., o slučaju propadanja vojske: 
“Rekao sam: ‘Allahov Poslaniče, šta 
će biti sa onim koji je bio primoran 
da ide u vojsku?’ On reče: ‘Propast 
će u zemlju skupa sa njima, ali će na 
Sudnjem danu biti proživljen prema 
njegovoj namjeri.’” 274 


Bilježi ga i Muslim u Sahihu. 

Ebu Davud kaže: “Prenijeto mi je od 
Haruna b. el-Mugirea, kog je obavijestio 
Amr b. Ebu Kajs, prenijevši od Suajba 
b. Halida, on od Ebu Ishaka, da je Alija, 
gledajući u svoga sina El-Hasana, kazao: 
“Ovaj moj sin će biti poglavica, kako ga 
je nazvao Vjerovjesnik, s.a.v.s., a od nje¬ 
govog potomstva će se pojaviti čovjek 
koji će se zvati kao i vaš Vjerovjesnik, 
s.a.v.s; ličit će na njega u ponašanju, a 
neće na njega ličiti izgledom.” Potom 
je spomenuo priču o ispunjenju Zemlje 
pravdom. 

Harun kaže: “Ispričao nam je Amr b. 
Ebu Kajs, prenijevši od Mutarrifa b. Ta¬ 
rifa, on od Ebul-Hasana, a on od Hilala 
b. Amra, on od Alije, da je Allahov Po¬ 
slanik, s.a.v.s., rekao: ‘Pojavit će se dobar 
čovjek s one strane rijeke 275 po imenu 
El-Haris Harras (El-Haris b. Harras). 
Načelu njegove vojske bit će čovjek po 
imenu Mensur, koji će pomagati čovje¬ 
ku od Muhammedove, s.a.v.s., loze kao 
što su Kurejšije pomogle Allahovom 
Poslaniku, s.a.v.s. Svaki vjernik će biti 
dužan pomoći ga ili mu se odazvati.” 

275 Od Buhare i Semerkanda. 






